作者:劉辰翁
標題:金縷曲・賀新郎
內容:吾鬢如霜蕊。自江南、西風塵起，倒騎禿尾。舊日汾陽中書令，何限門生兒子。到今也、陸沈草昧。醉裡不行西州路，但鬥間、看望成龍氣。聊寂寞，自相慰。夫君自是人間瑞。嘆生兒、當如異日，孫仲謀耳。健筆風雲蛟龍起，人物山川形勢。猶有封、狼居胥意。伐木嚶嚶出幽谷，問天之將喪斯文未。吾待子，望如歲。